Diari Oficial de la Generalitat Valenciana


Sumari del DOGV 6778, del 21-05-2012 (2012/4822)

RESOLUCIÓ de 3 de maig de 2012, de la Direcció General d'Avaluació, Qualitat i Atenció al Pacient de la Conselleria de Sanitat, per la qual renova l'autorització sanitària per a fer trasplantaments de pulmó a l'Hospital Universitari i Politècnic La Fe.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6778

Data del DOGV
:   21-05-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/4822


Data del document
:   03-05-2012

Organisme emissor
:   Conselleria de Sanitat

Tipus de document
:   Resolució

Descriptors 

:   * establiment hospitalari

RESOLUCIÓ de 3 de maig de 2012, de la Direcció General d'Avaluació, Qualitat i Atenció al Pacient de la Conselleria de Sanitat, per la qual renova l'autorització sanitària per a fer trasplantaments de pulmó a l'Hospital Universitari i Politècnic La Fe. [2012/4822]  
L'Hospital Universitari i Politècnic La Fe va renovar l'autorització sanitària per a fer trasplantaments de pulmó per mitjà de la Resolució de la Conselleria de Sanitat de 19 d'abril de 2007, i se li va concedir l'autorització sanitària extraordinària per a fer trasplantaments de pulmó mitjançant una resolució de la Direcció General d'Ordenació, Avaluació i Investigació Sanitària de 4 de febrer de 2011.  
Melchor Hoyos García, director de l'Hospital Universitari i Politècnic la Fe, va presentar la sol·licitud de renovació de l'autorització sanitària per a fer trasplantaments de pulmó de l'Hospital Universitari i Politècnic la Fe amb data 6 de març de 2012.  
La Direcció General d'Ordenació i Assistència Sanitària i la Direcció del Programa de Trasplantaments de la Comunitat Valenciana informen favorablement sobre la renovació sol·licitada.  
  
Fonaments jurídics  
1. La Direcció General d'Avaluació, Qualitat i Atenció al Pacient de la Conselleria de Sanitat és competent segons el que disposen l'Orde de 26 de febrer de 2008, de la Conselleria de Sanitat, sobre l'autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules, el Decret 176/2004, de 24 de setembre, del Consell de la Generalitat, sobre l'autorització sanitària i el Registre Autonòmic de Centres, Servicis i Establiments Sanitaris, i el Decret 111/2011, de 2 de setembre, del Consell, pel qual aprova el Reglament Orgànic i Funcional de la Conselleria de Sanitat i modifica el Decret 25/2005, de 4 de febrer, del Consell, pel qual aprova els estatuts reguladors de l'Agència Valenciana de Salut.  
  
2. Es complix el que establix el Real Decreto 2070/1999, de 30 de desembre, que regula les activitats d'obtenció i utilització clínica d'òrgans humans i la coordinació territorial en matèria de donació i trasplantament d'òrgans i teixits, i s'ha complit el que establix l'Orde de 26 de febrer de 2008, de la Conselleria de Sanitat.  
  
Vistos els antecedents de fet i preceptes legals esmentats i els altres que s'apliquen pertinentment, resolc:  
Renovar l'autorització sanitària per a fer trasplantaments de pulmó a l'Hospital Universitari i Politècnic La Fe. Esta autorització és vàlida per un període de cinc anys, a partir de la data d'esta resolució.  
L'autorització es pot revocar en qualsevol moment, si s'alteren o deixen de complir-se els requisits i les consideracions que l'han fet possible. Respecte a l'activitat que s'autoritza, el centre queda sotmés a la inspecció i el control de la Conselleria de Sanitat.  
Esta resolució es notifica a les persones interessades amb l'advertiment que no esgota la via administrativa i que hi poden interposar un recurs d'alçada davant del conseller de Sanitat, en el termini d'un mes comptador des de l'endemà de la data de notificació.  
  
València, 3 de maig de 2012.- El director general d'Avaluació, Qualitat i Atenció al Pacient: Ignacio Ferrer Cervera.